stanford-oval/wikipedia huggingface dataset:
דימות מוחי
הערות שוליים

↑  Stefano Sandrone, Marco Bacigaluppi, Marco R. Galloni, Gianvito Martino, Angelo Mosso (1846–1910), Journal of Neurology 259, 2012-08-23, עמ' 2513-2514 doi: 10.1007/s00415-012-6632-1
↑  Stefano Sandrone, Marco Bacigaluppi, Marco R. Galloni, Stefano F. Cappa, Weighing brain activity with the balance: Angelo Mosso’s original manuscripts come to light, Brain, 2013-05-17, עמ' awt091 doi: 10.1093/brain/awt091
↑  Thomas H. Miller, Jerry E. Kruse, Evaluation of syncope, American Family Physician 72, 2005-10-15, עמ' 1492-1500
↑  American College of Physicians | Choosing Wisely, www.choosingwisely.org
↑  Angel Moya, Richard Sutton, Fabrizio Ammirati, Jean-Jacques Blanc, Guidelines for the diagnosis and management of syncope (version 2009), European Heart Journal 30, 2009-11-01, עמ' 2631-2671 doi: 10.1093/eurheartj/ehp298
1 2 3 4  Donald W. Lewis, David Dorbad, The Utility of Neuroimaging in the Evaluation of Children With Migraine or Chronic Daily Headache Who Have Normal Neurological Examinations, Headache: The Journal of Head and Face Pain 40, 2000-09-01, עמ' 629-632 doi: 10.1046/j.1526-4610.2000.040008629.x
| --- | --- |
בקרת זהויות :  NKC: ph1230728 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דניאל לוי ויינאלאס

| --- | --- |
אין תמונה חופשית
 לידה:  2 בינואר 1988 (בן 36) 
 שם לידה:  Daniel Levi Viinalass 
 מוקד פעילות:  אסטוניה 
 שפה מועדפת:  אנגלית, אסטונית 
 www.daniellevi.eu
 
דניאל לוי ויינאלאס (באסטונית: Daniel Levi Viinalass; נולד ב-2 בינואר 1988 בארצות הברית) הוא זמר פופ אסטוני ממוצא אמריקאי.
קריירה

בשנת 2013 הוציא לוי את סינגל הבכורה שלו, "Silent Streets". כשנתיים אחר כך פרסם את אלבומו הראשון, Daniel Levi. אירוע השמעתו נערך ב-30 במאי באותה השנה.
בשנת 2015 הגיע למקום השני בקדם האסטוני לאירוויזיון 2015, Eesti Laul, עם השיר "Burning Lights". מילות השיר "Cold Shoulder", שיצא כסינגל השלישי שלו, נכתבו על ידו. ב-9 ביולי באותה השנה הוציאה הלהקה את "On & On" עם הלהקה האסטונית קרטון. הוא נכלל כרצועה השלישית באלבום NCS: The Best of 2015, ויצא ב-31 בדצמבר 2019 כסינגל מסחרי מתוך המיני-אלבום Más Y Más / On & On. במרוצת הזמן צבר כ-400 מיליון צפיות בערוץ היוטיוב של NoCopyrightSounds. הוא הגיע למקום הראשון במצעד הפזמונים השבועי באסטוניה. ביולי 2023 התעיד איגוד תעשיית ההקלטות הבריטי את שירה "On & On" בתואר כסף. בנוסף, השיר קיבל מאיגוד תעשיית ההקלטות האמריקאי תואר זהב. ב-2020 נחשף לראשונה סיפור כתיבת השיר בסרט התיעודי "The Story of "On&On, שפורסם בערוץ היוטיוב של NCS.
בשנת 2017 שב להתחרות בקדם האסטוני לאירוויזיון, הפעם עם השיר "All I Need" בהשתתפות אגו טפאנד, חבר להקת קרטון. הוא הגיע למקום התשיעי בגמר. באותה שנה פרסם לוי את המיני-אלבום הראשון שלו, Jõlulaulud. בחלוף שלוש שנים יצא הסינגל "Uncle John", אותו כתב לוי כשהיה בטיול בווילנה. בשנת 2024 השתתף בפעם האחרונה ב-Eesti Laul. שירו לתחרות היה "Over the Moon", והוא הגיע למקום הרביעי בגמר.
הערות שוליים

↑  Cartoon - On & On (feat. Daniel Levi) [NCS Release] (באנגלית), נבדק ב-2023-05-04
↑  "Raadio MyHits otseeeter ja järelkuulamine". myhits.pleier.ee. נבדק ב-2023-05-05.
↑  "Gold & Platinum - Cartoon". RIAA (באנגלית אמריקאית). נבדק ב-2023-09-12.
↑  Granger, Anthony (2024-02-05). "Estonia: Eesti Laul 2024 Final Running Order Released". Eurovoix. נבדק ב-2024-02-05.
↑  Contreras Real, Carlos (2024-02-17). "5MIINUST x Puuluup ganan la final de Eesti Laul 2024 y representarán a Estonia en el próximo Festival de Eurovisión" [5MIINUST x Puuluup win the grand final of Eesti Laul 2024 and will represent Estonia in the next Eurovision Song Contest]. ESCplus España (בEuropean Spanish). נבדק ב-2024-02-17.
↑  "5miinust ja Puuluup võitsid ülekaalukalt kõik Eesti Laulu hääletusvoorud" [5minus and Puuluup overwhelmingly won all voting rounds of Eesti Laul]. err.ee (באסטונית). ERR. 2024-02-21. נבדק ב-2024-02-21.
| --- | --- |
בקרת זהויות :  ISNI: 0000 0004 6600 7272  MusicBrainz: 8f92bc84-4e4b-45e6-8ac1-4ed121212bf7
דניאל לוידס

| --- | --- |

 לידה:  16 בדצמבר 1983 (בת 40) ליברפול, אנגליה, הממלכה המאוחדת 
 שם לידה:  Danielle Lloyd 
 מדינה:  הממלכה המאוחדת 
 מקום מגורים:  ליברפול 
 בן או בת זוג:  Jamie O'Hara (26 במאי 2012–2014) 
 מספר צאצאים:  3 
 www.daniellelloyd.com
 
דניאל לוידס (באנגלית: Danielle Lloyd; נולדה ב-16 בדצמבר 1983) היא דוגמנית אנגלייה.
ביוגרפיה

לוידס נולדה בליברפול ועם סיום התיכון החלה לדגמן, ב-2004 הוכתרה כמיס אנגליה והתחרתה במיס עולם 2004, ב-2006 נבחרה למיס בריטניה הגדולה, בדצמבר 2006 הופיעה בעירום במגזין פלייבוי דבר הגרם לה לאבד את תוארה.
היא הופיעה על שער מגזין הגברים "FHM" ועלתה לגמר בתחרות "מיס מקסים" שערך המגזין מקסים, ב-2006 השתתפה בתוכנית "Test the Nation" בערוץ BBC One ונחשף כי חשבה שפסל של וינסטון צ'רצ'יל הוא פסלו של הנשיא השחור הראשון, אך לאחר מכן פורסם כי ציון מנת המשכל שלה הוא 152 ואף השתתפה בפרק של החוליה החלשה.
בשנת 2007 הצטרפה כדיירת לעונה החמישית של גרסת המפורסמים של האח הגדול בריטניה והגיעה לחמישייה עד לחמישייה הסופית שנשארו בבית, ב-2010 השתתפה בגרסה הבריטית של וייפאאוט.
הערות שוליים

↑  Miss Brighton, ‏2007-01-21
↑    Ben Quinn, ‏Miss Great Britain stripped of her title, The Telegraph, 4 November 2006
↑  "Quotes of the week" (באנגלית בריטית). 2006-09-04. נבדק ב-2018-10-19.
↑  Echo, Liverpool (2008-06-14). "Danielle Lloyd's gift of life to Royal Liverpool Hospital". liverpoolecho. נבדק ב-2018-10-19.
↑  Mercury, Sunday (2010-01-27). "Sexy Danielle Lloyd gives Celebrity Total Wipeout winnings to charity". birminghammail. נבדק ב-2018-10-19.
דיוגו קושטה

דיוגו מיירלש דה קושטה (בפורטוגזית: Diogo Meireles da Costa; נולד ב-19 בספטמבר 1999 ברוטריסט שבשווייץ) הוא כדורגלן פורטוגזי המשחק בעמדת השוער בקבוצת פורטו מליגת העל הפורטוגלית ובנבחרת פורטוגל.
קריירת מועדונים

קושטה גדל במחלקת הנוער של פורטו מליגת העל הפורטוגלית. בשנת 2017 החל לשחק בקבוצת המילואים של המועדון. ב-25 בספטמבר 2019 ערך את הופעת הבכורה שלו בקבוצה הבוגרת של המועדון, בניצחון 1-0 על סנטה קלרה במסגרת גביע הליגה הפורטוגלית. ב-10 בנובמבר ערך את הופעת הבכורה שלו בליגה, בניצחון 1-0 על בואבישטה במסגרת המחזור ה-11 לעונת 2019/2020. לאחר שערך שלוש הופעות ליגה בלבד בשתי עונותיו הראשונות בקבוצה הבוגרת של המועדון, החל לשמש כשוער הראשון של המועדון בעונת 2021/2022.
קריירה בינלאומית

קושטה היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת 2021, וערך שש הופעות בטורניר.
ב-9 באוקטובר ערך קושטה את הופעת הבכורה שלו בנבחרת פורטוגל הבוגרת, בניצחון 3-0 על נבחרת קטר במשחק ידידות.
נכלל בסגל נבחרת פורטוגל לטורניר מונדיאל 2022.
נכלל בסגל נבחרת פורטוגל לטורניר יורו 2024.
במשחק שמינית הגמר מול נבחרת סלובניה, עצר שלושה פנדלים ברציפות בקרב ההכרעה של בעיטות העונשין בסיום ההארכה והביא לניצחון של נבחרת פורטוגל.
הערות שוליים

↑  A lista de convocados de Portugal para o Mundial 2022 באתר MaiseFutbol, ‏ 10 בנובמבר 2022 (בפורטוגזית)
↑  Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
| נבחרת פורטוגל – מונדיאל 2022 |
| --- | --- | --- |
|  1 פטריסיו •  2 דאלו •  3 פפה •  4 דיאש •  5 גריירו •  6 פלהיניה •  7 רונאלדו •  8 פרננדש •  9 אנד. סילבה •  10 סילבה •   11 פליקס •  12 סה • 13 דנילו •  14 ויליאם • 15 ליאו • 16 ויטיניה • 17 מריו • 18 נבש • 19 מנדש • 20 קנסלו • 21 הורטה • 22 קושטה • 23 נונס • 24 אנט. סילבה • 25 אוטביו • 26 ראמוס • מאמן: סנטוש |  1 פטריסיו •  2 דאלו •  3 פפה •  4 דיאש •  5 גריירו •  6 פלהיניה •  7 רונאלדו •  8 פרננדש •  9 אנד. סילבה •  10 סילבה •   11 פליקס •  12 סה • 13 דנילו •  14 ויליאם • 15 ליאו • 16 ויטיניה • 17 מריו • 18 נבש • 19 מנדש • 20 קנסלו • 21 הורטה • 22 קושטה • 23 נונס • 24 אנט. סילבה • 25 אוטביו • 26 ראמוס • מאמן: סנטוש | פורטוגל |
| נבחרת פורטוגל – יורו 2024 |
| --- | --- | --- |
|  1 פטריסיו •  2 סמדו •  3 פפה •  4 דיאש •  5 דאלו •  6 פלהיניה •  7 רונאלדו •  8 פרננדש •  9 ראמוס •  10 ב. סילבה •   11 פליקס •  12 סה • 13 דנילו •  14 אינסיו • 15 ז'. נבש • 16 נונס • 17 ליאו • 18 ר. נבש • 19 מנדש • 20 קנסלו • 21 ז'וטה • 22 קושטה • 23 ויטיניה • 24 א. סילבה • 25 נטו • 26 קונסייסאו • מאמן: מרטינס |  1 פטריסיו •  2 סמדו •  3 פפה •  4 דיאש •  5 דאלו •  6 פלהיניה •  7 רונאלדו •  8 פרננדש •  9 ראמוס •  10 ב. סילבה •   11 פליקס •  12 סה • 13 דנילו •  14 אינסיו • 15 ז'. נבש • 16 נונס • 17 ליאו • 18 ר. נבש • 19 מנדש • 20 קנסלו • 21 ז'וטה • 22 קושטה • 23 ויטיניה • 24 א. סילבה • 25 נטו • 26 קונסייסאו • מאמן: מרטינס | פורטוגל |
| --- | --- |
בקרת זהויות :  GND: 1275050565  VIAF: 5704167082547958570007   WorldCat (עם VIAF): 5704167082547958570007
דניאל לובצקי

| --- | --- |

לובצקי, 2015
 לידה:  1968 (בן 56 בערך) מקסיקו סיטי, המדינות המקסיקניות המאוחדות 
 מדינה:  מקסיקו מקסיקו ארצות הברית ארצות הברית
 פעילות בולטת:  מייסד "תנועת קול אחד" (גם בישראל)  מייסד ומנכ"ל של חברת החטיפים Kind LLC
 השכלה:  בית הספר למשפטים של אוניברסיטת סטנפורד (1993)  אוניברסיטת טריניטי (1990) 
 מעסיק:  Kind Snacks 
 תפקיד:  מייסד ארגונים  executive chairperson 
 www.daniellubetzky.com
 
דניאל לובצקי (באנגלית ובספרדית: Daniel Lubetzky; נולד ב-1968) הוא יזם, סופר ואקטיביסט זכויות אדם, מקסיקני-אמריקאי ממוצא יהודי. מייסד ומנכ"ל של חברת החטיפים Kind LLC המעסיקה כ-500 עובדים ושל תנועת "קול אחד".
קורות חיים

דניאל נולד בשנת 1968 כבן של ניצול שואה יהודי מקסיקני. הוא גדל במקסיקו סיטי, שם התחנך בעברית, ספרדית, אנגלית ויידיש. כנער, הוא עבר עם משפחתו לארצות הברית שם קיבל תואר ראשון בכלכלה ויחסים בינלאומיים, מאוניברסיטת טריניטי שבסן אנטוניו, טקסס. בנוסף, למד לובצקי בישראל ובצרפת וב-1993 קיבל תואר J.D מבית הספר למשפטים של אוניברסיטת סטנפורד.
בשנת 2002 הוא ייסד את תנועת "קול אחד" (באנגלית: One Voice, בערבית: حركة صوت واحد) לה משרדים ברמאללה, תל אביב, ניו-יורק. ולונדון.
לובצקי תומך במפלגה הדמוקרטית בארצות הברית. בשנת 2012 תרם למועמד הדמוקרטי ברק אובמה עבור קמפיין ה-"Obama for America" שלו, וכן עבור קרן ה-"Obama Victory Fund" של אובמה - ולוועדה הדמוקרטית הלאומית (DNC). בשנת 2015 ברק אובמה ושרת המסחר האמריקאית פני פריצקר הגדירו את לובצקי "שגריר נשיאותי ליזמות עולמית".
בשנת 2015 לובצקי היה המשקיע העיקרי של תנועת V15 שפעלה נגד בחירתו מחדש של בנימין נתניהו כראש ממשלת ישראל בבחירות לכנסת ישראל ה-20.[דרוש מקור]
דודנו הוא צלם הקולנוע היהודי-מקסיקני עמנואל לובצקי שזכה בשלושה פרסי אוסקר.
נכון ל-12 במרץ 2024, השווי הנקי שלו הוא $2.3 מיליארד דולר.
הערות שוליים

↑  Lubetsky, Daniel. "Home - KIND Snacks UK". KIND Snacks.
↑  "Excerpt: Do the KIND Thing by Daniel Lubetzky". jewishbookcouncil.org. נבדק ב-2 בספטמבר 2015. {{cite web}}:  (עזרה)
↑  KEISHIN ARMSTRONG, JENNIFER. "SETTING A HIGH BAR". Fast Company. Fast Company. נבדק ב-2 בספטמבר 2015. {{cite web}}:  (עזרה)
↑  "Trinity University to Hold Commencement May 14". web.trinity.edu. Trinity University. אורכב מ-המקור ב-2016-03-04. נבדק ב-2017-07-10.
↑  "Speaker Series: The Power of AND: Learning to think with AND instead of OR to accomplish seemingly incompatible goals". nyu.edu. NYU.
↑  How Did I Get Here?, www.bloomberg.com
↑  Driscoll, Sharon. "PEACE, KINDNESS, AND UNDERSTANDING – AND SNACKS". stanfordlawyer.law.stanford.edu. Stanford Lawyer. אורכב מ-המקור ב-2016-03-05. נבדק ב-2017-07-10.
↑  https://twitter.com/daniellubetzky?lang=en
↑  Daniel Lubetzky, Forbes (באנגלית)
| --- | --- |
בקרת זהויות :  NLI: 987007603239305171  ISNI: 0000 0004 4361 5988  LCCN: n2014072408  NLK: KAC201620763  VIAF: 311768692   WorldCat (עם VIAF): 311768692
דינה טרסגו

| --- | --- |

 לידה:  3 בינואר 1979 (בת 45) פורס, בלגיה 
 מדינה:  בלגיה 
 https://dinatersago.be/
 פרופיל ב-IMDb
 
דינה טרסגו (בהולנדית וצרפתית: Dina Tersago; נולדה ב-3 בינואר 1979) היא מגישת טלוויזיה בלגית.
ביוגרפיה

טרסגו נולדה בבלגיה וב-2001 היא זכתה במקום הראשון בתחרות "מיס בלגיה" והשתתפה בתחרויות מיס עולם 2001 ומיס תבל 2001.
לאחר מכן היא עבדה כעורכת בטלוויזיה, ב-2004 הנחתה את הגרסה הבלגית של תוכנית המציאות הבריטית "חוואי רוצה אישה" בה מפגישים חוואים עם נשים מהעיר הגדולה.
ב-2006 היא זכתה בעונה הראשונה של הגרסה הבלגית ל"רוקדים עם כוכבים" (אנ').
היא הנחתה את הגרסה הבלגית של התוכנית מאסטר שף, בנוסף היא השתתפה כשחקנית במספר סדרות טלוויזיה.
דייוויד לה-שאפל

| --- | --- |

דייוויד לה-שאפל, 2014
 לידה:  11 במרץ 1963 (בן 61) פיירפילד, ארצות הברית 
 סוגה מועדפת:  דיוקן, אמנות פיגורטיבית 
 מדינה:  ארצות הברית 
 http://www.lachapellestudio.com
 פרופיל ב-IMDb
 חתימה:   
 
דייוויד לה-שאפל (באנגלית: David LaChapelle;‏ נולד ב-11 במרץ 1963 בקונטיקט, ארצות הברית) הוא צלם ובמאי וידאו קליפים, פרסומות וסרטים. עבודתו מתרכזת סביב נושאי אופנה, פרסום, ואמנות הצילום. הוא ידוע בזכות סגנונו הסוריאליסטי וההומוריסטי בעבודותיו.
ביוגרפיה > שנותיו הראשונות

לה-שאפל היה תלמיד בבית הספר לאמנות בקרוליינה הצפונית ובבית הספר לאמנות חזותית בניו יורק. צילומו הראשון היה של אמו, הלגה שאפל, וצולם בחופשה בפוארטו ריקו.
אנדי וורהול הציע לו לעבוד בפעם הראשונה באופן מקצועי כצלם עבור מגזין Interview שייסד, לאחר שפגש אותו בסטודיו העבודה שלו, Studio 54. בהמשך דרכו עבד לה-שאפל גם במגזינים כמו ה"רולינג סטון", "ווג", "GQ" ו"ואניטי פייר".
ביוגרפיה > קריירה מקצועית

לה-שאפל הוציא לאור ארבעה ספרים בהם מוצגות יצירות הצילום שלו. כל הספרים מכילים צילומי פורטרט צבעוניים וסוריאליסטיים של ידוענים, ובהם: מרילין מנסון, נעמי קמפבל, ג'יזל בונדשן, דייוויד בקהאם, ביורק, דרו ברימור, שירלי מנסון, קורטני לאב, לאנס ארמסטרונג, אנג'לינה ג'ולי, פמלה אנדרסון, בריטני ספירס, קמרון דיאז, אומה תורמן, ברוק שילדס, לאונרדו דיקפריו, כריסטינה אגילרה, מדונה, מייקל ג'קסון, קניה וסט, אלטון ג'ון, ויטני יוסטון, דייוויד בואי, שאקירה, ליל קים, שר, יו האפנר, פינק, ריהאנה, קיילי מינוג, פאריס הילטון, ליידי גאגא, קוונטין טרנטינו ומריה קארי.
בשנת 2004 הפיק לה-שאפל את מופעו של אלטון ג'ון, The Red Piano, שעלה לבמות בלאס ווגאס. המופע שילב שימוש נרחב בטכנולוגיית וידאו שהוקרנה על גבי מסכי LED, שבזמנו היו טכנולוגיית הווידאו הרחבה והחדה ביותר בכל הזמנים. חלק משיריו של אלטון ג'ון הוקדמו על ידי סרטים שיצר למענם לה-שאפל.
בשנת 2005 עבר לה-שאפל לבימוי סרטים ארוכים, וביים סרט תיעודי בשם Rize, שהתמקד בריקודי היפ הופ וברייקדאנס בלוס אנג'לס. הסרט הוקרן לראשונה בפסטיבל סאנדנס ולאחר מכן יצא לאקרנים.
לה-שאפל עסק בין היתר בתחום הפרסום, והיה אחראי למיתוגם החזותי של כמה מותגים כמו אופנת טומי הילפיגר, לוואצה, נוקיה, לוריאל, דיזל ובורגר קינג. בנוסף הוא התמקד בבימוי פרסומות ופרומואים, כדוגמת הסרט הקצר באורך 5 דקות עבור מותג ההלבשה H&M שנקרא "רומיאו ויוליה" בשנת 2006 ועוד.
בשנת 2009 הגיע לביקור בישראל שבמהלכו גם הפיק סדרת פרסומות עבור רשת סופר-פארם והתראיין בתוכניתו של גיא פינס. בסוף יולי 2010 נפתחה תערוכה בת שלושה חודשים של לה-שאפל במוזיאון תל אביב.
בשנת 2011 תבע את הזמרת ריהאנה  בטענה שהעתיקה דימויים מיצירותיו. התביעה הסתיימה בפשרה.
עבודתו הוגדרה כסוריאליסטית, גרוטסקית, מעוררת תדהמה ואירונית. עבודותיו עם ידוענים הייתה לרוב נעשית בהקצנה ובהגזמה תוך כדי מתן דגש לאישיותם ולחייהם הפרטיים.
ביוגרפיה > פרסים

בין השנים 1995–2006 זכה לה-שאפל בפרסים רבים ויוקרתיים בטקסים ואירועים שונים, בהם: פרס הצלם הטוב ביותר, במאי הווידאו הטוב ביותר, וידאו-קליפ השנה ועוד. כמו כן זכה בפרס הוקרה על פעילותו במניעת הומופוביה על ידי הליגה ההומו-לסבית נגד השמצה.
ספרים

LaChapelle Land 1996
Hotel LaChapelle 1999
Artists and Prostitutes 2006
Heaven to Hell 2006
סרטים

Krumped 2004
Rize 2005
וידאו-קליפים

פני פורד – "I'll Be There"
The Dandy Warhols –‏ "Not If You Were the Last Junkie on Earth"
Space Monkeys –‏ "Sugar Cane"
קליס – "Good Stuff"
מובי – "Natural Blues"
אנריקה איגלסיאס – "Sad Eyes"
אלטון ג'ון – "This Train Don't Stop There Anymore"
מריה קארי – "Loverboy"
אלטון ג'ון – "Original Sin"
The Vines –‏ "Outtathaway"
כריסטינה אגילרה – "Dirrty"
אבריל לאבין – "I'm With You"
ג'ניפר לופז – "I'm Glad"
ויטני יוסטון – "Try It on My Own"
כריסטינה אגילרה – "Can't Hold Us Down"
מייסי גריי – "She Ain't Right for You"
כריסטינה אגילרה – "The Voice Within"
Blink-182 –‏ "Feeling This"
No Doubt –‏ "It's My Life"
The Three Bad Girls –‏ "Like you"
בריטני ספירס – "Everytime"
ג'וס סטון – "Super Duper Love"
נורה ג'ונס – "Those Sweet Words"
אלטון ג'ון – "Answer in the Sky"
אלטון ג'ון – "All That I'm Allowed"
גוון סטפאני – "Rich Girl"
רובי ויליאמס – "Advertising Space"
אלטון ג'ון – "Someone Saved My Life Tonight"
איימי ווינהאוס – "Tears Dry on Their Own"
ג'ניפר לופז – "Do It Well"
הערות שוליים

1 2  הניו יורק טיימס, גאי טרבאי, חמש שנים אחרי שפרש, הצלם דיוויד לה שאפל, באתר הארץ, 1 ביולי 2011
↑  מיכה קירשנר, עכבר העיר תל אביב, דיוויד לה שאפל בתל אביב - הקיץ דורש את האבטיח שלו, באתר הארץ, 14 ביולי 2010
↑  איתמר זהר, דיוויד לה שאפל תובע את ריהאנה בטענה שהעתיקה דימויים מיצירותיו, באתר הארץ, 16 בפברואר 2011
| --- | --- |
בקרת זהויות :  NLI: 987007426285305171  PLWABN: 9810554159605606  BIBSYS: 5008329  BNE: XX4672745  BnF: cb12558813t (data)  CiNii: DA10664197  GND: 119520400  ICCU: UBOV376551  ISNI: 0000 0001 1867 5362  LCCN: n96030028  LNB: 000037563  MusicBrainz: b96504c3-632e-4de5-8703-b8800de13a17  NKC: js20051010012  NLA: 40913276  NSK: 000654796  NTA: 157850862  PIC: 18322  RERO: 02-A005859690  RKD: 257794  SELIBR: 328989  SUDOC: 034882715  ULAN: 500126105  VIAF: 88061910   WorldCat (עם VIAF): 88061910 
דייוויד לה-שאפל לצד כרמן קררה על השטיח האדום בבית עיריית וינה, אוסטריה, 2014
דגל כוזב

מבצע נורת'וודס – הצעת הפנטגון לבצע פעולות טרור נגד אזרחי ארצות הברית, ולהטיל את האשמה על קובה – 1962
דגל כוזב (נקרא גם דגל שחור, באנגלית: False flag) מתאר מבצע חשאי שמטרתו להשיג מטרות צבאיות, פוליטיות, כלכליות או אידאולוגיות, באמצעות הסוואת הגורמים העומדים מאחוריו, והטלת האחריות לתכנונו ולביצועו על גורם אחר. באופן זה נוצרת תודעה כוזבת באשר לזהות הגורמים המבצעים. מבצעים אלו מתוכננים ויוצאים לפועל על ידי גופים שונים, לרבות קבוצות אתניות, מדינות, צבאות וארגונים אזרחיים. מושג זה מתייחס גם למבצעים של גורמי ביון המתכננים להטיל את האחריות לביצועם על טרוריסטים.
בשימוש העכשווי מתייחס 'דגל כוזב' גם למבצעים שהממשל אומנם לא תכנן או הוציא לפועל, אך היה מודע לתכנונם, ובחר לאפשר להם להתרחש אף על פי שהיה בכוחו למנוע אותם. אסטרטגיה זו מאפשרת לממשל לבצע מניפולציה בדעת הציבור, ולשכנע את האזרחים ביתר קלות בנחיצותה של יציאה למלחמה. המושג 'דגל כוזב של טרור' מתאר פעולות טרור המתבצעות על ידי גורמי טרור, אך אלו נתמכים, בידיעתם או ללא ידיעתם, על ידי ממשל האומה שאותה הם תוקפים.
מקור המושג

מקור המושג 'דגל כוזב' בלוחמה הימית, בה השימוש בדגל כוזב במקום בדגל המלחמה האמיתי היה מקובל לפני מגע עם כוחות האויב, וזאת על מנת להוליך שולל את האויב. תחבולה זו מתרחשת גם בכוחות היבשה, כאשר צד אחד מרים דגל לבן על מנת ליצור רושם שהוא נכנע, אך למעשה הוא מתכוון לתקוף ברגע שהצד השני יחשוף את עצמו על מנת לשבות את הכוחות ש"נכנעו" לו.
מבצעים צבאיים > מבצעי דגל כוזב במלחמת העולם השנייה

בשנת 1941, אוניית מלחמה גרמנית הסוותה עצמה לאוניית סוחר הולנדית, ובכך הצליחה להפתיע ולהטביע סיירת קלה אוסטרלית.
במבצע מרכבה שיצא לפועל בשנת 1942, משחתת צי בריטי הוקרבה והוסבה לפצצה מתקתקת על מנת לחבל במזח ששימש את הצי הגרמני. הצי הבריטי הסווה את אחת המשחתות שלו לספינת טורפדו גרמנית, באמצעות הנפת דגל הקריגסמרינה ובאמצעות שינוי מספר מאפיינים חיצוניים נוספים. כך הצליחה המשחתת להתקרב מאוד לנמל הגרמני עד שזוהתה ממרחק של שלושה קילומטרים מהנמל. תחת אש כבדה, הצליחה המשחתת להיכנס לנמל ולהתפוצץ על המזח כמתוכנן.
בקרב על הבליטה בשנת 1944 יצא לפועל מבצע גרייף (אנ') בפיקודו של שטנדרטנפיהרר אס אס אוטו סקורצני. במסגרת המבצע, חיילים גרמנים התחזו לחיילים אמריקאים באמצעות מדים וכלי רכב אמריקאיים שנפלו לידיהם. מטרתם הייתה לזרוע מהומה בשורות החיילים האמריקאים, ולשבש את תנועת הכוחות האמריקאיים באמצעות חבלה בגשרים, הפצת שמועות, ושיבוש השילוט בצירי התנועה.
מבצעים צבאיים > מבצעי דגל כוזב כאמתלה להכרזת מלחמה

המלחמה בין שוודיה ובין רוסיה 1788–1790
מלחמת סין–יפן השנייה
תקרית מוקדן – בעת המלחמה בין סין ליפן, חיפשו היפנים אמתלה לפלוש למנצ'וריה הסינית. בספטמבר 1931, מספר קצינים יפנים ביימו תקיפה "סינית" על ידי פיצוץ מקטע של מסילת רכבת. אף על פי שפיצוץ זה לא היה חזק דיו כדי לחבל במסילה, הוא בכל זאת שימוש תירוץ לפלישה.
תקרית גשר מרקו פולו – בשנת 1937, היפנים תירצו את פלישתם לסין באמצעות הטענה הכוזבת שחייל שלהם נחטף.
מלחמת העולם השנייה
ההתקפה על תחנת הרדיו בגלייביץ – בשנת 1939 ביימה גרמניה הנאצית מתקפה "פולנית" על תחנת שידור גרמנית, במטרה לספק אמתלה לפלישת גרמניה לפולין. ב-31 באוגוסט 1939, חמושים גרמנים שלבשו מדים פולניים פרצו אל תחנת הרדיו בסמוך לגבול הפולני, ותחת איומי אקדח הכריחו את צוות התחנה לשדר משדר קצר המכריז כי כעת התחנה בידיים פולניות. בנוסף הם הוציאו להורג אדם חף מפשע, אותו חטפו יום לפני המבצע ושתלו אותו בזירת האירוע, על מנת לספק לעולם ולציבור הגרמני הוכחה לאגרסיביות הפולנית.
הפגזת מיינילה – ב-26 בנובמבר 1939, הצבא הסובייטי הפציץ כפר רוסי שנמצא סמוך לגבול הפיני. השלטון הסובייטי האשים בתקיפה את פינלנד וניצל את ההזדמנות כדי לפרוש מהסכם אי-תוקפנות סובייטי–פיני. תקרית זו פעלה כתעמולה אפקטיבית מול הציבור הסובייטי, ולאחר 4 ימים, ברית המועצות פתחה במלחמת החורף.
המלחמה הקרה
מבצע נורת'וודס – בשנת 1962, הפנטגון הניח על שולחן הממשל האמריקאי הצעה לביים מתקפה קובנית על אמריקה באמצעות תקיפות יעדים צבאיים ושלל פעולות טרור נגד אזרחים אמריקאים, הכוללות חטיפת מטוסים, ירי בנוסעים, שימוש בחומרי נפץ, הטבעת ספינות והשתלת עדויות כוזבות. מטרת המבצע הייתה לשכנע את הציבור האמריקאי בנחיצות יציאה למלחמה נגד קובה. מבצע זה לא יצא אל הפועל עקב התנגדותו של נשיא המדינה, ג'ון קנדי. משום שפיגועי 11 בספטמבר הובילו למלחמת עיראק ולמלחמת אפגניסטן, ישנם גורמים בתנועה לגילוי האמת על 11 בספטמבר הרואים במבצע נורת'וודס חזון שהפנטגון, על אף כישלונו בשנת 1962, הצליח להוציא אל הפועל בשנת 2001.
מבצעים צבאיים > מבצע דגל כוזב ישראלי

"העסק הביש" הוא כינוי לפעולות טרור שבוצעו בשנת 1954 על ידי יחידת ריגול ישראלית במצרים. שיחות שהתנהלו בין מצרים לבריטניה, בתחילת שנות ה-50, על פינוי הצבא הבריטי מתעלת סואץ, גרמו לדאגה בישראל. מודיעין צה"ל העלה רעיון לחבל בחשאי במתקנים מערביים במצרים, כך שהפעולה תיראה כאילו נעשתה על ידי מחתרת לאומנית מצרית, ובכך ייפגעו היחסים בין מדינות המערב למצרים. מבצע זה יצא לפועל ביולי 1954, במסגרתו הטמינו חברי יחידת הריגול מספר מטעני חבלה באתרים שונים, אך הפעולה השלישית כשלה, חשפה את חברי יחידת הריגול וגרמה למשבר גדול בישראל. פעולות החבלה הללו לא גבו קורבנות בנפש.
מבצעי דגל כוזב כטקטיקה להחלשת יריבים פוליטיים

שרפת הרייכסטאג – ב-27 בפברואר 1933 הוצת בניין הרייכסטאג בברלין, כנראה ביוזמתם או בידיעתם של שר התעמולה הנאצי, יוזף גבלס, ושל נשיא הרייכסטאג, הרמן גרינג. האשמה הוטלה על הקומוניסטים ושימשה את הנאצים כהוכחה לכך שהקומוניסטים חותרים תחת הממשלה הגרמנית. האווירה הציבורית שנוצרה אפשרה להיטלר להדוף את מתנגדיו, ולהתקין חוקי חירום שפגעו קשות בחופש הביטוי, בחופש ההתאגדות, בחופש העיתונות ובזכות לפרטיות.
מבצע אייג'קס – באפריל 1953, ה-CIA קיבל הוראה לערער את הממשל האיראני, על מנת להפיל את ראש הממשלה של איראן, מוחמד מוסאדק. לשם כך, בוצעו מספר מבצעי דגל כוזב באיראן הכוללים התססת הרחוב האיראני והפניית אצבע מאשימה כלפי מוסאדק על ידי אנשים שהתחזו לקומוניסטים.
מבצעי דגל כוזב בשימוש אזרחי

תעמולת בחירות – לקמפיינים פוליטיים יש היסטוריה ארוכה בשימוש טקטיקה זו על ידי מתמודדים פוליטיים, פעילים פוליטיים וכלי התקשורת. דגל כוזב עשוי להתרחש כאשר תומך במועמד מסוים, מציג עצמו כתומך במועמד היריב. בשנת 1994, במסגרת קמפיין בחירות לתפקיד מושל פלורידה, המועמד הדמוקרטי לוטון צ'ילס יזם מבצע דגל כוזב במסגרתו פעיליו התקשרו לעשרות אלפי בוחרים קשישים, הציגו את עצמם כנציגים של היריב, ג'ב בוש הרפובליקני, וטענו כי בוש מתנגד לביטוח לאומי ולהטבת התנאים לקשישים. צ'ילס הכחיש תחילה כי הוא עומד מאחורי הפעולה הזו, אך לאחר שזכה בבחירות ועמד בפני חקירה, הוא הודה במעשה.
אידאולוגיה – המצדדים באידאולוגיות פוליטיות או דתיות עשויים להשתמש בטקטיקת דגל כוזב על מנת להכפיש קבוצות יריבות או ליצור מראית עין שיש להם אויבים כאשר בפועל הם לא קיימים. במבצע פריקאוט, חברי כנסיית הסיינטולוגיה גנבו נייר מכתבים מביתה של הסופרת והעיתונאית פולט קופר, בה ראו איום משום כתביה הביקורתיים נגד הכנסייה. מספר ימים לאחר הגנבה, גורמים בכנסייה התלוננו כי קיבלו מכתב אנונימי עם איומי הפעלת פצצה. האיומים נכתבו על נייר המכתבים של קופר שנשא את טביעות האצבעות שלה, והוגש נגדה כתב אישום. לאחר פשיטה של ה-FBI על משרדי הכנסייה, אישרו הרשויות כי היה מדובר במבצע דגל כוזב.
עסקים – חברות מסחריות עשויות להעביר לציבור מסרים באופן היוצר רושם כוזב כי מקורם של מסרים אלו באנשים ללא אינטרס שיווקי. דוגמה מובהקת לכך היא השימוש בפרסומות סמויות: שחקנים בתקליטורים לילדים שאוכלים חטיף או ידוענים שמצטלמים, כביכול בתמימות, עם שלל מוצרי צריכה ומפרסמים את התמונות בחשבון האינסטגרם שלהם[דרוש מקור][מפני ש...].
ראו גם

טרור מדינתי
עילה למלחמה
סוכן כפול
חברת קש
הפללת שווא
תרבות הפחד